স্টাফ রিপোর্টার, কলকাতা: ভারতের প্রতিরক্ষা মন্ত্রী নির্মলা সীতারামন কলকাতায় 'স্ট্রিট কর্নারে'দাঁড়িয়ে জনসভা করছেন৷ এই দৃশ্য বিশেষ দেখা যায় না৷ মঙ্গলবার দক্ষিণ কলকাতায় বিজেপির প্রার্থী চন্দ্রকুমার বসুর সমর্থনে জনসভা করে গিয়েছেন নির্মলা৷ রাসবিহারী এভিনিউ-এর ধারে লেক মলের পাশে একটি ছোট জায়গায় জনসভা করেছেন নির্মলা সীতারামন৷ সেখান থেকেই তিনি মুখ্যমন্ত্রী মমতা বন্দ্যোপাধ্যায়কে তীব্র আক্রমণ করেছেন৷ কিন্তু যে জায়গায় দেশের দ্বিতীয় মহিলা প্রতিরক্ষামন্ত্রী সভা করেছেন, সেই ছোট জায়গাটি ছিল কলকাতা পুলিশের লোহার গার্ডরেল এবং বাঁশ দিয়ে ঘেরা৷ অনেকেই প্রশ্ন তুলেছেন, বালাকোট বিমান হানার কৃতিত্ব দাবি করতে পারেন যে প্রতিরক্ষামন্ত্রী তিনি ওই ছোট জায়গায় সভা করে চলে গেলেন কেন?
শহরে এসে 'স্ট্রিট কর্নারে'ই সভা করতে হল দেশের প্রতিরক্ষামন্ত্রীকে, আফশোস বিজেপির